Държавен вестник, бр. 75, 2017 г., стр. 43

БРОЙ  75	
Д Ъ Р Ж А В Е Н  В Е С Т Н И К 	
СТР.  43  
могат да изпълняват функционалните си за-
дължения в цивилно облекло след издадена 
писмена заповед от длъжностните лица по 
чл. 26, ал. 1 и 2.“
§ 16. В чл. 50 се правят следните изменения:
1. В ал. 3 т. 1 се изменя така:
„1. карта (схема) на обслужваната тери-
тория, обозначена с определените участъци, 
маршрути и постове;“.
2. Алинея 5 се изменя така:
„(5) Полицейските органи от нарядите, из-
пълняващи ППД в отдалечени райони/обекти, 
се инструктират периодично най-малко два 
пъти в месеца, за което се изготвя протокол. 
При застъпване в наряд служителите доклад­
ват в ОДЦ/ОДЧ, които от своя страна при 
необходимост им дават допълнителни указа-
ния. В информационната карта на наряда се 
вписва, че инструктажът е периодичен, часът, 
в който е осъществен контактът, и данните 
на служителя от ОДЦ/ОДЧ.“
§ 17. Член 51 се изменя така: 
„Чл. 51. (1) Ежедневен инструктаж и отвод 
на нарядите се извършва от началниците 
на сектор, началник на група, полицейски 
инспектор или командир на отделение от 
съответното звено за изпълнение на ППД по 
предварително утвърден график или съгласно 
графика по чл. 30, ал. 1. 
(2) Звената, в които няма предвидени/заети 
длъжности по ал. 1 или с наличните не може 
да се осигури присъствие за всяка смяна за 
провеждане на инструктаж и отвод на наряда, 
лицата по чл. 26, ал. 1 и 2 или оправомощени 
от тях длъжностни лица с писмена заповед 
възлагат провеждането на инструктаж и от-
вод на дежурните в ОДЦ/ОДЧ или на други 
полицейски органи, в длъжностните характе-
ристики на които са предвидени правомощия 
по линия на охранителната дейност.“
§ 18. В чл. 52, т. 2 думата „съгласно“ се 
заменя със „съобразено с“.
§ 19. Член 53 се изменя така:
„Чл. 53. (1) В рамките на инструктажа 
инструктиращият: 
1. информира полицейските органи за 
по-характерните правонарушения през де-
нонощието, в т.ч. издирваните лица и МПС, 
както и други данни, имащи отношение към 
състоянието на оперативната обстановка;
2. запознава полицейските органи с раз-
пореждането за разстановката на силите и 
средствата за денонощието и поименното им 
разпределение по видове наряди;
3. информира за наличието и местона-
хождението на други наряди в обслужваната 
територия за съответната смяна;
4. възлага конкретни задачи на нарядите, 
като при необходимост указва и часови графици 
за изпълнение на ППД/КПД на установъчни-
те пунктове/точки на контрол, разпоредени 
в указанията за изпълнение на ППД/КПД;
5. определя старшите на нарядите;
6. предоставя разпоредените документи за 
изпълнение на служебната дейност.
(2) На придадените в помощ сили се про-
вежда инструктаж в структурата, в която са 
придадени, като им се разпореждат конкретни 
задачи за изпълнение, часови график за уста-
новъчните пунктове и маршрутът на движе-
ние, след което инструктиращият проверява 
правилното им изписване, като удостоверява 
проведен инструктаж по реда на чл. 54.“
§ 20. В чл. 57, ал. 1 след думите „за прид-
вижване“ се добавя „в рамките на определе-
ните маршрути,“.
§ 21. Член 58 се изменя така:
„Чл. 58. Когато в състава на наряда са 
включени служебни кучета, същите се водят 
от водачи на служебни кучета и се използват 
съгласно Правила за организацията на работа 
на органите на МВР със служебни кучета, 
утвърдени със заповед на министъра на вът­
решните работи.“
§ 22. В § 1, т. 2 от допълнителната разпо-
редба думата „карта“ се заменя с „информа-
ционно-аналитична справка“.
Министър:  
Валентин Радев
6671